
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 141 

4 Ιουλίου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

248. Τροποποίηση του Π.Δ/τος 269/1974 «Περί ειδι¬ 

κών προσόντων υποψηφίων προς απόκτησιν 
αποδεικτικών ναυτικής ικανότητας κλάδου προ¬ 
σωπικού Μηχανής» (Α' 92) . 1 

249. Τροποποίηση του Π.Δ. 324/1993 «Εκπαίδευση 

επί πλοίου των σπουδαστών Ανώτερων Δημό¬ 
σιων Σχολών Εμπορικού Ναυτικού (/νΔΣΕΝ)» (Α' 
139) . 2 

250. Τροποποίηση του Π.Δ/τος 363/1982 «Ειδικά 

προσόντα υποψηφίων για την απόκτηση αποδει¬ 
κτικών ναυτικής ικανότητας υπηρεσίας μαγει¬ 
ρείου Ε.Ν . 3 

251. Τροποποίηση του Β.Δ. 70/1971 «περί ειδικών 

προσόντων υποψηφίων προς απόκτησιν αποδει¬ 
κτικών ναυτικής ικανότητας κλάδου προσωπικού , 
γενικών υπηρεσιών και ρυθμίσεως ετέρων συνα¬ 
φών θεμάτων» (Α 32) και του Π.Δ. 17/1983 «Κα¬ 
θορισμός εξεταστικών περιόδων προς απόκτηση 
αποδεικτικών ναυτικής ικανότητας» (Α 14) _ 4 

252. Τροποποίηση του Π. Δ/τος89/1994 «Ειδικά προ¬ 

σόντα υποψηφίων για την απόκτηση διπλωμάτων 
Πλοιάρχων, Μηχανικών Α', Β' και Γ' τάξης και Ρα- 
διοτηλεγραφητών Α και Β τάξης του Εμπορικού 
Ναυτικού» (Α 67) . 5 

253. Ρύθμιση θεμάτων προσωπικού του Υπουργείου 

Δημόσιας Τάξης και άσκησης αρμοδιοτήτων αυ¬ 
τού . 6 

254. Ανάκληση αστυνομικού προσωπικού από την 

εφε¬ 
δρεία στην ενέργεια . 7 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 248 (1) 

Τροποποίηση του Π.Δ/τος 269/1974 «Περί ειδικών προσό¬ 
ντων υποψηφίων προς απόκτησιν αποδεικτικών ναυτικής 
ικανότητος κλάδου προσωπικού Μηχανής» (Α' 92). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2,76,77,78 του Ν.Δ. 187/ 
1973 «Περί Κώδικος Δημοσίου Ναυτικού Δικαίου» (Α' 
261). 

2. Τη γνωμοδότηση του Συμβουλίου Εμπορικού Ναυτι¬ 
κού αριθμ. 316/24.3.95. 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 


4. Τη γνωμοδότηση του Συμβουλίου της Επικράτειας 
αριθμ. 235/3.5.95 μετά πρόταση του Υπουργού Εμπορι¬ 
κής Ναυτιλίας, αποφασίζουμε: 

Αρθρο μόνο 

Η παράγραφος 4 του άρθρου 10 του Π.Δ. 269/1974 (Α' 
92) αντικαθίσταται ως εξής: 

«4. Η μισή τουλάχιστο από την απαιτούμενη θαλάσσια 
υπηρεσία από τις παρ. 1 και 3 του παρόντος άρθρου πρέ¬ 
πει να έχει διανυθεί σε πλοία που κινούνται με μηχανές 
ατμού, ενώ η υπόλοιπη μπορεί να έχει διανυθεί σε πλοία 
που κινούνται με μηχανές εσωτεριι^ς καύσης. 

Η απαιτούμενη θαλάσσια υπηρεσία από την παρ. 2 του 
παρόντος άρθρου μπορεί να έχει διανυθεί σε πλοία που κι¬ 
νούνται είτε με μηχανές ατμού είτε με μηχανές εσωτερι¬ 
κής καύσης. 

Η πρσβλεπόμενη θαλάσσια υπηρεσία από τις παρ. 1, 2, 
3 του παρόντος άρθρου πρέπει να έχει διανυθεί με οποια¬ 
δήποτε ειδικότητα μέλους προσωπικού μηχανής σε πλοία 
που κινούνται με μηχανές δύναμης μεγαλύτερης των 25 
ίππων ενδεικτικών ή χαλινωτηρίου». 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 


Αθήνα, 23 Ιουνίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΪ2ΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΓΈΟΡΠΟΣ ΚΑΤΣΙΦΑΡΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 249 (2) 

Τροποποίηση του Π.Δ. 324/1993 «Εκπαίδευση επί 

πλοίου των σπουδαστών Ανώτερων Δημόσιων Σχολών 

Εμπορικού Ναυτικού (ΑΔΣΕΝ)» (Α' 139). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2 παρ. 1,67 του Ν.Δ. 187/ 
1973 «Περί Κώδικος Δημοσίου Ναυτικού Δικαίου» (Α' 
261). 

2. Την αριθμ. 3/18.4.95 γνωμοδότηση του Συμβουλίου 
Δημοσίων Σχολών ΕΝ. 

3. Την αριθμ. 243/1995 γνωμοδότηση του Συμβουλίου 
της Επικράτειας. 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρ^ τσυ κρατικού προϋπολογι¬ 
σμού και μετά από πρόταση του Υπουργού Εμπορικής 
Ναυτιλίας, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟ) 


Άρθρο μόνο 

1. Η παρ. 1 του άρθρου 1 του Π.Δ. 324/1993 (Α' 139) 
αντικαθίσταται ως εξής: 

«1. Για την πραγματοποίηση της πρώτης εκπαιδευτικής 
περιόδου σε πλοίο, όπως αυτή προβλέπεται από τις εκά- 
στοτε ισχύουσες διατάξεις οι υπόχρεοι σπουδαστές των 
ΑΔΣΕΝ Πλσιάρχων και Μηχανικών ναυτολσγούνται σε 
πλοία με Ελληνική ή ξένη σημαία συμβεβλημένα με τσ 
ΝΑΤ, άνω των 1000 κσχ, όλων των κατηγοριών, εκτός των 
πλοίων τοπικών πλόων με την ειδικότητα Δοκίμου Πλοιάρ¬ 
χου ή Μηχανικού ή Ναυτόπαιδοςή Μαθητευόμενου Μηχα¬ 
νής. 

2. Το πρώτο εδάφιο της παρ. 2 του άρθρου 2 του Π.Δ. 
324/1993 (Α' 139) αντικαθίσταται ως εξής: 

«2. Οι σπουδαστές της πρώτης εκπαιδευτικής περιόδου 
σε πλοίο, απαοχολούνται σε εργασίες που προβλέπονται 
από τις οικείες διατάξεις των κανονισμών Εργασίας για 
τους Δοκίμους Πλοιάρχους ή Μηχανικούς. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 23 Ιουνίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΚΑΤΣΙΦΑΡΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 250 (3) 

Τροποποίηση του Π.Δ/τος 363/1982 «Ειδικά προσόντα 

υποψηφίων για την απόκτηση αποδεικτικών ναυτικής 

ικανότητας υπηρεσίας μαγειρείου Ε.Ν. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1. Τις διατάξεις των άρθρων 2, 76, 77, 78 του Ν.Δ. 187/ 
1973 «περί κώδικος Δημοσίου Ναυτικού Δικαίου» (Α' 
261). 

2. Τη γνωμοδότηση του Συμβουλίου Εμπορικού Ναυτι¬ 
κού αριθμ. 315/23.1.1995. 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

4. Τη γνωμοδότηση του Συμβουλίου της Επικράτειας 
αριθμ. 270/16.5.95 μετά από πρόταση του Υπουργού 
Εμπορικής Ναυτιλίας, αποφασίζουμε: 

Αρθρο 1 

Το εδάφιο (α) της υποπαραγράφου Α της παραγράφου 1 
του άρθρου 1 του Π.Δ. 363/1982 (Α' 64) αντικαθίσταται 
ως εξής: 

«α) Τετραετής θαλάσσια υπηρεσία μετά την απόκτηση 
άδειας Μαγείρου Α τάξης με ειδικότητα μαγείρου, από την 
οποία δεκαοκτώ (18) μήνες τουλάχιστο σε επιβατηγά 
πλοία». 

Αρθρο 2 

Στο άρθρο 1 του Π.Δ. 363/1982 (Α' 64) προστίθεται πα¬ 
ράγραφος 3 ως εξής: 

«3. Οι κάτοχοι πτυχίου Τεχνικής Επαγγελματικής Σχο¬ 
λής Τουριστικών Επαγγελμάτων Μαγείρων αποκτούν 
άδεια Μαγείρου Β τάξης μετά από έξι (6) μήνες θαλάσσια 
υπηρεσία με ειδικότητα μαγειρείου χωρίς εξετάσεις». 

Άρθρο 3 

Το άρθρο 1 του παρόντος Π. Δ/τος αρχίζει να ισχύει την 
1.1.1996. 


Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 23 Ιουνίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΕΜΠΟΡΚΗΣ ΝΑΥΤΙΛΙΑΣ 

ΓΕΩΡΓΙΟΣ ΚΑΤΣΙΦΑΡΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 251 (4) 

Τροποποίηση του Β.Δ. 70/1971 «περί ειδικών προσόντων 
υποψηφίων προς απόιαησιν αποδεικτικών ναυτικής ικα¬ 
νότητας κλάδου προσωπικού γενικών υπηρεσιών και 
ρυθμίσεως ετέρων συναφών θεμάτων» (Α 32) και του 
Π.Δ. 17/1983 «Καθορισμός εξεταστικών περιό^ν προς 
απόκτηση αποδεικτικών ναυτικής ικανότητας» (Α 14). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2, 74, 76, 77, 78,81 του 
Ν.Δ. 187/1973 «περί Κώδικος Δημοσίου Ναυτικού Δι¬ 
καίου» (Α 261). 

2. Τη γνωμοδότηση του Συμβουλίου Εμπορικού Ναυτι¬ 
κού αριθμ. 316/24.3.95. 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρσς του κρατικού προϋπολογι¬ 
σμού. 

4. Τη γνωμοδότηση του Συμβουλίου της Επικράτειας 
αριθμ. 233/3.5.95 μετά πρόταση του Υπουργού Εμπορι¬ 
κής Ναυτιλίας, αποφασίζουμε: 

Άρθρο 1 

Στο Β.Δ. 70/1971 (Α 32) που τροποποιήθηκε με το Π.Δ. 
586/1978 (Α 125) τα άρθρα 3,4, 5 και 6 επαναριθμούνται 
σε άρθρα 4,5,6 και 7 και προστίθεται άρθρο 3 ως εξής: 

Άρθρο 3 

Ειδικά προσόντα για το χαρακτηριομό Δοκίμου Οικονο¬ 
μικού. 

1. Οι ύΤτοψήφιοι προς απόκτηση διπλώματσς Οικονομι¬ 
κού Αξιωματικού Β' τάξης Ε.Ν. χαρακτηρίζονται από την 
Υπηρεσία Ναυτικών Μητρώων ως Δόκιμοι Οικονομικοί στο 
Ναυτικό τους Φυλλάδιο, προκειμένου να πραγματοποιή¬ 
σουν την απαιτούμενη θαλάσσια υπηρεσία από την παρ. 2 
του άρθρου 2 του παρόντος Π. Δ/τος, εφόσον έχουν τα 
παρακάτω ειδικά προσόντα: 

α) Απολυτήριο εξαταξίου Γυμνασίου ή Λυκείου 

β) Αναγνωρισμένο πτυχίο Αγγλικής γλώσσας ΡΙΠ3Τ 
ΟΕΒΤΙΠΟΑΤΕ ή Γαλλικής γλώσσας ΟΕΠΤΙΡΙΟΑΤ ή ισοτί¬ 
μου προς αυτό. 

γ) Επιτυχής δοκιμασία σε εξετάσεις. 

2. Για τα θέματα της συγκρότησης των εξεταστικών επι¬ 
τροπών, των εξεταοτικών περιόδων, των εξετάστρων και 
των γενικών προσόντων των υποψήφιων Δοκίμων Οικονο¬ 
μικών ισχύουν οι ρυθμίσεις που αφορούν τους υποψή¬ 
φιους Οικονομικούς Β' τάξης Ε.Ν. 

3. Τα μαθήματα στα οποία εξετάζονται οι υποψήφιοι 
Δόκιμοι Οικονομικοί είναι τα παρακάτω: 

Α. ΕΛΛΗΝΙΚΑ 

Ανάπτυξη θέματος έκθεσης σχετικά με τη Ναυτιλία ή 
τον Τουρισμό. 

Παρατηρήσεις: 

α) Δίνεται από την εξεταστική επιτροπή χωρίς κλήρωση 
ένα θέμα προς ανάπτυξη από τους υποψήφιους. 

β) Στην έκθεση εξετάζεται η ανάπτυξη νοημάτων, η ευ¬ 
χέρεια χρήσης της Ελληνικής γλώσσας, το συντακτικό, η 
γραμματική και η ορθογραφία. 

γ) Η βαθμολογία είναι από 0 μέχρι 20 με βάση επιτυχίας 
το 12 και διάρκεια της γραπτής εξέτασης είναι δύο ώρες. 



ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟ) 

Β. ΜΑΘΗΜΑΤΙΚΑ 

Επίλυση ασκήσεων τόκου, επιτοκίου, χρόνου, κε(ρα- 
λαίου, ανατοκισμού. 

Παρατηρήσεις: 

α) Δίνονται από την εξεταστική επιτροπή χωρίς κλή- 
ροκιη τρεις ασκήσεις από τις οποίες οι υποψήφιοι πρέπει 
να επιλύσουν τις δύο. 

β) Κάθε άσκηση βαθμολογείται χωριστά από 0 μέχρι 20 
και τον τελικό βαθμό του μαθήματος αποτελεί ο μέσος 
όρος των επιμέρους βαθμολογιών με βάση επιτυχίας το 
12. Η διάρκεια της γραπτής εξέτασης είναι δύο ώρες. 

Γ. ΛΟΓΙΣΤΙΚΗ 

Επίλυση άσκησης Λογιστικής στην οποία δίνεται ισολο¬ 
γισμός ανοίγματος χρήσης και μέχρι δέκα λογιστικές πρά¬ 
ξεις και ζητείται να γίνουν εγγραφές στο γενικό ημερολό¬ 
γιο ή δημιουργία πρωτοβάθμιων λογαριασμών και ο ισολο¬ 
γισμός κλεισίματος χρήσης. 

Παρατηρήσεις: 

α) Δίνεται από την εξεταστική επιτροπή χωρίς κλήρωση 
μία άσκηση προς επίλυση από τους υποψηφίους. 

β) Η βαθμολογία είναι από 0 μέχρι 20 με βάση επιτυχίας 
το 12 και η διάρκεια της γραπτής εξέτασης είναι τρεις 
ώρες. 

Δ. ΔΑΚΤΥΛΟΓΡΑΦΙΑ 

α) Γ ραφή εξ αντιγραφής δέκα περίπου στίχων Ελληνι¬ 
κού κειμένου. 

β) Γ ραφή εξ αντιγραφής δέκα περίπου στίχων Αγγλικού 
ή Γαλλικού κατ’ επιλογή του υποψηφίου. 

Παρατηρήσεις: 

α) Δίνονται από την εξεταστική επιτροπή χωρίς κλή¬ 
ρωση τα παραπάνω κείμενα προς δακτυλογράφηση από 
τους υποψηφίους για διαπίστωση της ορθής γραφής και 
ταχύτητας ογδόντα γράμματα - χαρακτήρες περίπου το 
λεπτό. 

β) Κάθε μία από τις δύο περιπτώσεις δακτυλογράφησης 
(α), (β) βαθμολογείται χωριστά από 0 μέχρι 20 και τον τε¬ 
λικό βαθμό του μαθήματος αποτελεί ο μέρος όρος των 
επιμέρους βαθμολογιών με βάση επιτυχίας το 12. Για την 
πρακτική εξέταση διατίθεται ο αναγκαίος χρόνος. 

Ε. ΧΕΙΡΙΣΜΟΣ ΗΛΕΚΤΡΟΝΙΚΟΥ ΥΠΟΛΟΓΙΣΤΗ 

Πρακτική εξέταση στο λειτουργικό ούστημα Μ8-003 ή 
σε άλλο διαδεδομένο λειτουργικό σύστημα (εσωτερικές 
και εξωτερικές εντολές, βασική έκδοση. 

Παρατηρήσεις: 

Η βαθμολογία είναι από 0 μέχρι 20 με βάση επιτυχίας το 
12 και για την εξέταση διατίθεται ο αναγκαίος χρόνος. 

Αρθρο 2 

Η παρ. (ια) του άρθρου 1 του Π.Δ. 17/1983 (Α 14) που 
τροποποιήθηκε με το άρθρο μόνο του Π.Δ. 218/1989 (Α 
101) αντικαθίσταται ως εξής: 

«ια) Δίπλωμα Οικονομικού Β' τάξης μία φορά το χρόνο 
κατά το μήνα Νοέμβριο». 

Στον Υπουργό Εμπορικής Ναυτιλίας αναθέτουμε τη δη- 
μοσίευοη και εκτέλεση του παρόντος διατάγματος. 

Αθήνα, 23 Ιουνίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΠΟΣ ΚΑΤΣΙΦΑΡΑΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 252 (5) 

Τροποποίηση του Π. Δ/τος 89/1994 «Ειδικά προσόντα 

υποψηφίων για την απόιάηση διπλωμάτων Πλοιάρχων, 

Μηχανικών Α', Β' και Γ τάξης και Ραδιοτηλεγραφητών 

Α και Β τάξης του Εμπορικού Ναυτικού» (Α 67). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2,76,77,78 του Ν.Δ. 187/ 
1973 «περί Κώδικας Δημοσίου Ναυτικού Δικαίου» (Α 261). 

2. Τη γνωμοδότηση του Συμβουλίου Εμπορικού Ναυτι¬ 
κού αριθμ. 316/24.3.95. 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολογι¬ 
σμού. 

4. Τη γνωμοδότηση του Συμβουλίου της Επικράτειας 
αριθμ. 234/3.5.94 μετά πρόταση του Υπουργού Εμπορι¬ 
κής Ναυτιλίας, αποφασίζουμε: 

Αρθρο 1 

Το πρώτο εδάφιο της παραγράφου Α του άρθρου 1 του 
Π.Δ. 89/1994 (Α 67) αντικαθίσταται ως εξής: 

«Για τους κατόχους διπλωμάτων Ανώτερων Δημόσιων 
Σχολών Ε.Ν. ή υποψήφιους λοιπών προελεύσεων που θα 
αποκτήσουν δίπλωμα Πλοιάρχου Γ' τάξης Ε.Ν. μέχρι 
31.12.1998, απαιτούνται:». 

Άρθρο 2 

Η υποπαράγραφος 6 της παραγράιρου Α του άρθρου 2 
του Π.Δ. 89/1994 (Α 67) αντικαθίσταται ως εξής: 

«Για τους κατόχους απολυτηρίων ή πτυχίων λοιπών προ¬ 
ελεύσεων που θα αποκτήσουν δίπλωμα Μηχανικού Γ τά¬ 
ξης Ε.Ν. μέχρι 31.12.1998, απαιτούνται:». 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 23 Ιουνίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΠΟΣ ΚΑΤΣΙΦΑΡΑΣ 

- ♦ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 253 (6) 

Ρύθμιση θεμάτων προσωπικού του Υπουργείου Δημόσιας 

Τάξης και άσκησης αρμοδιοτήτων αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1. Τις διατάξεις του άρθρου 11, παρ. 1 εδάφ. δ' και στ', 
του άρθρου 53 και του άρθρου 62 παρ. 4 του Ν. 1481/ 
1984 «Οργανισμός Υπουργείου Δημόσιας Τάξης» (Α' 
152), όπως το άρθρο 11 αντικαταστάθηκε με το άρθρο 1 
παρ. 1 του Ν. 1590/1986 (Α' 49). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081 /1992 (Α' 154). 

3. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α' 36). 

4. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του Κρατικού 
Προϋπολογισμού, για το έτος 1995 και καθένα από τα 
επόμενα έτη, ύψους 276.000 δρχ. περίπου, η οποία θα 
καλύπτεται από τις σχετικές πιστώσεις του Κ.Α.Ε. 0435 
του προϋπολογισμού εξόδων Ε.Φ. 43-210 «Ε/\ΛΗΝΙΚΗ 
ΑΣΤΥΝΟΜΙΑ». 

5. Την υπ’ αριθ. 304/1995 γνωμοδότηση του Συμβου- 

λίου της Επικρατεΐας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1 

Στο άρθρο 5 του Π.Δ. 476/1990 προστίθεται παράγρα¬ 
φος 4 ως εξής: 

«4. Κατ’ εξαίρεση όσοι αξιωματικοί γενικών καθηκόντων 
φοιτούσαν σε οδοντριακή σχολή πριν την έναρξη ισχύος 
του παρόντος διατάγματος (Π.Δ. 476/1990) και αποκτή¬ 
σουν το πτυχίο της οδοντιατρικής μέχρι τέλους του έτους 
1995, δύνανται να μεταταγούν, ως υπεράριθμοι, σε αντί¬ 
στοιχες θέσεις Υγειονομικών Αξιωματικών, σύμφωνα με 
τις διατάξεις του άρθρου 31 παρ.4 του ν. 1481/1984 (Α' 
152) και του άρθρου 1 παρ. 4 του Π.Δ. 153/1990 (Α' 57)». 

Άρθρο 2 

Η παρ. 5 του άρθρου 38 του Ν.Δ. 3365/1955 (Α' 257) 
«περί Κώδικος του Σώματος της Ελληνικής Χωροφυλα¬ 
κής», αντικαθίσται ως εξής: 

«5. Οι διαχειριστές και ελεγκτές είναι Αξιωματικοί. Κατ’ 
εξαίρεση, σε περίπτωση αδυναμίας διορισμού για οποιον- 
δήποτε λόγο Αξιωματικού, ώς διαχειριστού, τα καθήκοντα 
αυτά δύνανται να ανατίθενται σε Ανθυπαστυνόμους ή Αρ- 
χιφύλακες Παραγωγικής Σχολής». 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 26 ίουνίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΙΩΣΗΦ ΒΑΛΥΡΑΚΗΣ 

-♦- 

ΠΡΟΕΔΡίΚΟ ΔίΑΤΑΓΜΑ ΥΠ' ΑΡίθ. 254 (7) 

Ανάκληση αστυνομικού προσωπικού από την εφεδρεία 
στην ενέργεια. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδαφ. δ’ του Ν. 
1481/1984 «Οργανισμός Υπουργείου Δημόσιας Τάξης» 
(Α' 152), όπως αντικαταστάθηκε με το άρθρο 1 παρ. 1 του 
Ν. 1590/1986 (Α' 49). 

2. Τις διατάξεις του άρθρου 29Α του Ν. 1558/1986 
«Κυβέρνηση και Κυβερνητικά Όργανα» (Α' 137), όπως 
προστέθηκε με το άρθρο 27 του Ν. 2081 /1992 (Α' 152). 

3. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α' 36). 


4. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού ύψους 645.150 δραχμών περίπου για το 
έτος 1995 και 4.742.572 δραχμών για το έτος 1996 και 
καθένα από τα επόμενα έτη. Η ανωτέρω δαπάνη έτους 
1995 λόγω χαμηλού ύψους θα καλυφθεί από το σύνολο 
των πιστώσεων της κατηγορίας 0400 του προϋπολογι¬ 
σμού εξόδων Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ». 

Οι δαπάνες του έτους 1996 και επομένων ετών θα προ- 
βλέπονται και θα καλύπτονται από τις σχετικές πιστώσεις 
των κατ’ έτος προϋπολογισμών εξόδων της Ελληνικής 
Αστυνομίας. 

5. Την υπ’ αριθ. 247/1995 γνωμοδότηση του Συμβου¬ 
λίου της Επικρατείας, ύστερα από πρόταση του Υπουργού 
Δημόσιας Τάξης, αποφασίζουμε: 

1. Οι παρ. 1 και 3 του άρθρου 51 του Ν. 1481/1984 
αντικαθίστανται ως εξής: 

1. Όσοι από το αστυνομικό προσωπικό ανεξάρτητα από 
το βαθμό τους είναι γραμμένοι στα στελ^η της εφε¬ 
δρείας μπορεί να ανακαλούνται στην ενέργεια σε καιρό ει¬ 
ρήνης, γενικής ή μερικής επιστράτευσης, ή πολέμου με 
απόφαση του Υπουργού Δημόσιας τάξης, ύστερα από 
πρόταση του Αρχηγού της Ελληνικής Αστυνομίας για την 
αντιμετώπιση επειγουσών, ή προκειμένου για αξιωματι¬ 
κούς, και ειδικών υπηρεσιακών αναγκών, οι οποίες δεν 
μπορούν να αντιμετωπισθούν από το εν ενεργεία αστυνο¬ 
μικό προσωπικό. Οι ανακαλούμενοι από την εφεδρεία δεν 
καταλαμβάνουν οργανικές θέσεις. 

3. Οι ανακαλούμενοι από την εφεδρεία στην ενέργεια 
αξιωματικοί της Ελληνικής Αστυνομίας προάγονται κατά 
δύο βαθμούς οι κατώτεροι, κατά ένα βαθμό οι ανώτεροι 
όχι όμως πέραν του Αστυνομικού Δ/ντή, και κατά ένα 
βαθμό οι Ταξίαρχοι και οι Υποστράτηγοι, εφόσον κρίνονται 
προακτέοι από το αρμόδιο ουμβούλιο. 

Οι ανωτέρω αξιωματικοί προάγονται αν μετά την ανά¬ 
κλησή τους έχουν συμπληρώσει το χρόνο παραμοιπ’ΐς στο 
βαθμό που προβλέπεται για τους μόνιμους εν ενεργεία 
ομοιόβαθμους τους και έχει προαχθεί μόνιμος ομοιόβαθ- 
μός τους, ο οποίος κατά το χρόνο αποστρατείας τους ήταν 
νεότερός τους. Οι κρινόμενοι ως μη προακτέοι δικαιούνται 
προσφυγής στο δευτεροβάθμιο συμβούλιο, σύμφωνα με 
όσα ισχύουν για τους μόνιμους ομοιοβάθμους τους. 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεοκ;. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 26 Ιουνίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΙΩΣΗΦ ΒΑΛΥΡΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



